OzLabs/hebrew-wiki-articles huggingface dataset:
My Life Would Suck Without You

My Life Would Suck Without You (בעברית: החיים שלי היו מבאסים בלעדיך) הוא סינגל של הזמרת האמריקאית קלי קלרקסון, מתוך אלבומה הרביעי All I Ever Wanted. השיר יצא כסינגל הראשון מהאלבום ב-13 בינואר 2009, וזכה להצלחה רבה.

בין היתר הגיע למקום ה-1 בארצות הברית, למקום ה-2 במצעד האירופאי, ולמקום ה-5 במצעד המוזיקה האוסטרלי.

== רקע וכתיבה ==
השיר נכתב על ידי מקס מרטין, לוקאש גוטוואלד וד"ר לוק ובוים על ידי מרטין ולוק. גם קלרקסון במקור הייתה שותפה לכתיבת השיר, אך ביקשה למחוק את שמה מהקרדיטים, כדי שלא יידעו שהיא הייתה שותפה לעבודה עם ד"ר לוק, לאור סכסוך שהיה ביניהם בזמן העבודה על השיר.

השיר נחשף לראשונה בתחנת הרדיו האמריקאית Z100, ולאחר שלושה ימים יצא באופן רשמי. השיר זכה לביקורות חיוביות מהמבקרים, אשר שיבחו את השילוב של פופ, רוק ודאנס ביחד.

== הצלחה ==
השיר הגיע כבר בשבוע השני שלו למקום הראשון בארצות הברית כאשר קפץ מהמקום ה-97 ובכך עשה את הקפיצה הגדולה ביותר למקום הראשון בתולדות המצעד ובכך היא שברה את השיא של בריטני ספירס עם השיר "Womanizer" שקפץ מהמקום ה-96 למקום הראשון. השיא לא נשבר עד היום.

השיר היה לשיר השני של קלרקסון אשר נכנס למקום ה-1 במצעד והראשון שלה מאז שנת 2002. בארצות הברית הוא הצליח גם במצעדים נוספים כאשר הגיע למקום ה-7 במצעד שירי הדאנס, למקום ה-3 במצעד שירי המיינסטרים, למקום ה-3 במצעד השירים למבוגרים ולמקום ה-16 במצעד העכשווי למבוגרים.

בנוסף לכך, הוא דורג במקום ה-23 במצעד סיכום השנה של בילבורד. בין היתר השיר הגיע למקום הראשון גם בבריטניה, פולין, הונגריה וקנדה, הגיע לחמישייה הפותחת באוסטרליה, ולוניה, אירלנד, ישראל, הולנד, שוודיה ושווייץ, לעשירייה הפותחת ביפן, גרמניה ואוסטריה ולעשרים העליונים בניו זילנד, סלובקיה, צ'כיה, ברזיל ופלנדריה. הגעה למקום הראשון בבריטניה גרמה לה לשבור שיא בכך שלימים הפכה לבוגרת "אמריקן איידול" היחידה שהגיע שם למקום הראשון.

== וידאו קליפ ==
הקליפ לשיר בוים על ידי ווין אישם ובו נראית קלרקסון ובן זוגה שהם חווים עליות ומורדות במערכת יחסים שלהם. הקליפ היה מועמד לפרס "הקליפ הנשי של השנה" בטקס פרסי ה-VMA של שנת 2009 אך הפסיד לטוב הקליפ לשיר "You Belong with Me" של טיילור סוויפט.

== קישורים חיצוניים ==

== הערות שוליים ==

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קלוד קלי
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת RCA רקורדס
בימבולנס

בימבולנס או מינילנס הוא כלי רכב חשמלי קומפקטי, אשר מופעל על ידי הארגונים מגן דוד אדום ואיחוד הצלה, ומשמש למתן עזרה ראשונה וסיוע חירום לאנשים בסכנת חיים. הארגונים מפעילים עשרות רכבים ברחבי ישראל כאשר מטרתם המרכזית היא קיצור זמן ההגעה של כונני רפואת חירום לאירוע חירום והענקת טיפול מהיר ומקצועי ללא עיכובים.

מקור שמו הוא הלחם בסיסים של המילים "בימבה" ו"אמבולנס", או מיני אמבולנס.

==פרטים טכניים==
בימבולנס בזמן חניה וטעינת מצברים חשמלית
זהו רכב חשמלי זעיר, מתוצרת סין, המאויש בידי 2 חובשים או פרמדיקים. הרכב מיועד לשימוש של 2 נוסעים בלבד והוא מאפשר למתנדבי ההצלה להגיש עזרה ראשונית מהירה, אך אינו מאפשר פינוי של חולים כמו באמבולנס או בנט"ן.

יש בו ציוד רפואי מתקדם הכולל בין היתר ציוד החייאה והנשמה, דפיברילטור, מזרק אפיפן לטיפול בהתקפי אלרגיה, תרופות לשעת חירום, אלונקה, לוח גב מתקפל וציוד חבישה.

יתרונו הגדול של הרכב הוא בגודלו הקטן, אשר מאפשר לו לנסוע בשוליים ולא לבזבז זמן על חיפושי חניה ועמידה בפקקים. אך חלים עליהם מספר הגבלות: לא ניתן לפנות בהם חולים, אסור להם לחצות צמתים באור אדום ואסורים לנסיעה בכבישים מהירים.

בספטמבר 2018 התקיים ערב הוקרה במד"א ירושלים אשר אליו הגיע נשיא הפיליפינים, רודריגו דוטרטה במהלכו נהג בבימבולנס.

==ראו גם==
* אמבולנס
* מגן דוד אדום
* איחוד הצלה

==קישורים חיצוניים==
* 
* 	

==הערות שוליים==

קטגוריה:מכוניות חשמליות
קטגוריה:עזרה ראשונה
קטגוריה:אמבולנסים
WWE Worlds Collide

{| class="wikitable" align="left"
|-
! colspan="3" align="center" | WWE Worlds Collide
|-
! colspan="3" align="center" | מידע
|-
| ארגון || colspan="2" | WWE
|-
| מותג(ים) || colspan="2" | Raw (2019) סמאקדאון (2019) 205 לייב (2019) NXT (2019–היום)NXT UK (2019–היום)
|-
| האירוע הראשון || colspan="2" | Worlds Collide (2019)
|}
WWE Worlds Collide (בעברית: "התנגשות העולמות") הוא אחד מאירועי השלם וצפה של ארגון ההיאבקות, ה-WWE, המשודר בערוץ הטלוויזיה של ה-WWE Network.

==תאריכים ואולמות==

{| class="wikitable"
|-
! שם האירוע !! תאריך האירוע !! עיר ומדינה !! אולם
|-
|Worlds Collide (2019)
|26 בינואר ו-27 בינואר 2019(שודר ב-2 בפברואר 2019)
|פיניקס, אריזונה
|מרכז הכנסים של פיניקס
|-
|WWE Worlds Collide (סדרה)
|6 באפריל ו-7 באפריל 2019(שודר ב-14 באפריל – 1 במאי 2019)
|ברוקלין, ניו יורק
|פייר 12
|-
|Worlds Collide (2020)
|25 בינואר 2020
|יוסטון, טקסס
|טויוטה סנטר
|-
|Worlds Collide (2022)
|4 בספטמבר 2022
|אורלנדו, פלורידה
|WWE Performance Center
|}

==קישורים חיצוניים==
* 

קטגוריה:מופעי ה-WWE
אריק מוריץ ורבורג

אֶריק מוֹרִיץ וַרְבּוּרְג (בגרמנית: Erich Moritz Warburg; 15 באפריל 1900 – 9 ביולי 1990, המבורג) היה איש עסקים אמריקאי-גרמני יהודי בעל שם עולמי, שהיה אחד מעמודי התווך של הציונות בגרמניה ומייסד קרן ההשקעות ורבורג פינקוס.

== קורות חיים ==
ורבורג נולד בשנת 1900 בעיר המבורג, גרמניה לאליס (לבית מגנוס) ומקס ורבורג שהיה חבר בפרלמנט של המבורג ושותף בבנק המשפחתי מ"מ ורבורג ושות' (M.M. Warburg & Co). דודו היה פליקס ורבורג, יו"ר ראשון של הסוכנות היהודית המורחבת.

ורבורג למד בתיכון היינריך הרץ (Heinrich Hertz-Realgymnasium) הממוקם בעיר המבורג ובשנת 1918 התגייס לצבא הגרמני.

בשנת 1938 נמלט מגרמניה לארצות הברית, התגייס לצבא וכיהן כקצין מודיעין בדרגה המקבילה לסגן-אלוף.

בעת שירותו הצבאי וכדובר גרמנית, חקר פושעי מלחמה נאצים רבים ובהם מפקד הלופטוואפה ומשרד התעופה, הרמן גרינג.

במהלך מלחמת העולם השנייה סייע למדענים גרמנים להגר לארצות הברית ואף קיבל עיטור צבאי אמריקאי, בלגי, צרפתי ובריטי.
קברו של אריק ורבורג
ורבורג נישא לדורותיאה טורש (Dorothea Thorsch) ולהם שלושה ילדים.

=== קריירה ===
ורבורג התמחה בעיקר בעסקים מתחום הבנקאות והפיננסים והיה שותף בחברות מברלין, פרנקפורט, אמסטרדם, לונדון וניו יורק.

בנוסף היה ידוע במאמציו לחיזוק הקשרים העסקיים בין גרמניה לארצות הברית ועל כך זכה בפרס אריק מוורבורג הראשון.

בשנת 1939, ייסד את חברת מ"מ ורבורג ושות' בניו יורק שהפכה בשלב מאוחר יותר לחברת "ורבורג פינקוס".

== ראו גם ==
* משפחת ורבורג
*פליקס ורבורג
*פאול ורבורג
*אבי ורבורג
* ורבורג
*ליונל פינקוס

== קישורים חיצוניים ==

* 

== הערות שוליים ==

קטגוריה:בנקאים יהודים אמריקאים
קטגוריה:בנקאים יהודים גרמנים
קטגוריה:אמריקאים מעוטרי אות לגיון ההצטיינות
קטגוריה:קצינים וחוגרים יהודים בצבא ארצות הברית
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:יהודים בצבא הגרמני במלחמת העולם הראשונה
קטגוריה:אמריקאים ממוצא גרמני-יהודי
קטגוריה:המבורג: אישים
אריק מוריץ
קטגוריה:אמריקאים שנולדו ב-1900
קטגוריה:אמריקאים שנפטרו ב-1990
פאלם טרי

פאלם טרי (באנגלית: Palm Tree) היא עיירה במדינת ניו יורק שבארצות הברית, כ-70 קילומטרים צפונית-מערבית לעיר ניו יורק. בעבר נקראה קריית יואל והייתה אחת משלוש העיירות המרכיבות את העיר מונרו. אך ב-2019, לאחר משאל, קיבלה עצמאות משלה, ושם העיר עם המחוזות מסביב שונה לפאלם טרי, שמשמעותו באנגלית "עץ תמר" (ביידיש "טייטלבוים"), על שם מייסדה האדמו"ר רבי יואל טייטלבוים. בשנת 2023 גרו בעיירה מעל 40,000 תושבים, כאשר אנשי חסידות סאטמר מהווים את הרוב המוחלט של התושבים במקום. שפת האם של רוב התושבים היא יידיש. לפי הסטטיסטיקה, פאלם טרי היא באופן רשמי היישוב העני ביותר בארצות הברית.

== היסטוריה ==
העיירה קרויה על-שמו של הרב יואל טייטלבוים האדמו"ר מסאטמר, שעודד את הקמתה ואף בחר את מיקומה. הרב טייטלבוים התרשם מהצלחתה של חסידות סקווירא בייסוד היישוב ניו סקוור. הוא התיישב עם תומכיו בוויליאמסבורג בברוקלין ב-1946, אך השכונה הייתה קטנה מדי לקצב הגידול המהיר של הקהילה והרב גם חשש מהשפעות חיצוניות על חסידיו. לכן הורה לחסידיו לחפש אתר שיהיה די קרוב למרכז הכלכלי, ניו יורק, אך יאפשר להם לגדל משפחות גדולות הרחק מההשפעות המזיקות. בעת ייסוד הקריה ב-1974, התיישבו בה 14 משפחות סאטמריות. ב-2006 התגוררו בה למעלה מ-3,000 משפחות. הרב טייטלבוים נפטר בשנת 1979 והיה לנפטר הראשון שנקבר בבית הקברות של העיירה.

מאז היווסדה, קצב גידול התושבים בעיירה גבוה ויציב, ונע בין 55%-75% גידול בכל עשור.

== כיום ==

הגיל החציוני בעיירה הוא 13 שנה, והוא הנמוך ביותר בכל יישובי ארצות הברית.
נכון למדד העוני של שנת 2009, פאלם טרי היא הרשות המקומית הענייה ביותר בארצות הברית – כ-70% מתושביה נמצאים מתחת לקו העוני. בשנת 2016, לאחר בדיקת איכות החיים בקריית יואל של ה-FBI, הראו תוצאות הסקר שרק 49% מהתושבים חיים מתחת לקו העוני, תוצאה שעשויה להעיד על צמיחה כלכלית ביישוב.

על רקע הצמיחה המהירה של העיירה, הנובעת מריבוי טבעי גדול, נוצרו חיכוכים בין תושבי ועסקני קריית יואל לשעבר ליישובים הסמוכים שתושביהם חששו מפגיעה במרקם חייהם ואיכותם. בשנת 2019, לאחר משאל עם, התפצלו מונרו וקריית יואל. קריית יואל הפכה לעיירה עצמאית בשם פאלם טרי, הכוללת את העיירה עצמה וכמה דונמים סביבה, עליהם היא עתידה להתרחב ולבנות שכונות נוספות.

דיין ומורה צדק העיירה הוא הרב אליקים געציל ברקוביץ'.

== גלריית תמונות ==

<gallery perrow="4">
קובץ:KJ bus stop sign.jpg|שילוט באנגלית בתעתיק יידי בפאלם טרי
קובץ:Bde1.jpg|בית הכנסת של חסידי סאטמר
File:Grave of Grand Rabbi Joel Teitelbaum (R) and his wife, Rebbetzin Alte Feiga Teitelbaum (L) in Kiryas Joel Cemetery.jpg|קברו של רבי יואל טייטלבוים
</gallery>

==קישורים חיצוניים==

* 
* יאיר שרקי, [http://www.mako.co.il/news-world/international-q4_2017/Article-84cc075436f8061004.htm?sCh=31750a2610f26110&pId=2100566639 הכירו את העיר הענייה ביותר בארצות הברית], באתר מאקו, 25 בדצמבר 2017.

==הערות שוליים==

קטגוריה:חסידות סאטמר
קטגוריה:קהילות יהודיות בארצות הברית
קטגוריה:מדינת ניו יורק: עיירות
קטגוריה:חסידות בארצות הברית
קטגוריה:יישובים שהוקמו ב-1974
אאוסקלוזאורוס

אאוסקלוזאורוס (שם מדעי: Euskelosaurus; משמעות השם: "לטאה טובת רגליים") הוא סוג של דינוזאור זאורופוד אשר חי בתור הטריאס הקדום לפני 227-210 מיליון שנה. הוא היה קרוב משפחתו של הפלטאוזאורוס מאירופה. הוא חי באותו הזמן אך מאובניו התגלו בלסוטו, זימבבואה ודרום אפריקה. המאובנים תוארכו ב-1866 בידי החוקר האנגלי תומאס הנרי האקסלי ושויכו למין Euskelesaurus brownii. מרבית המאובנים כללו עצמות חלקיות ושבורות וחלק מהעצמות שויכו אליו הופרדו לסוגים אחרים.

זאורופוד קדום זה היה בעל עצמות ירך מעוותות והוא הגיע לאורך 10 מטרים, הרבה יחסית לבני הטריאס. הוא היה בעל רגליים ארוכות יחסית שכנראה נטו היישר מתחת לגופו, בדומה ליונקים. ככל הנראה היה אוכל עלים מהעצים.

==קישורים חיצוניים==

*
קטגוריה:פלטאוזאוריים
קטגוריה:דינוזאורים שחיו בטריאס עליון באפריקה
קטגוריה:טקסונים שתוארו בידי תומאס הנרי האקסלי
קטגוריה:מאובני טקסונים שתוארו ב-1866
קטגוריה:זימבבואה: מאובנים
Sin Pijama

"Sin Pijama" (באנגלית: "No Pajamas"; בעברית: "בלי פיג'מה") הוא סינגל שהוקלט על ידי הזמרת בקי ג'י, ביחד עם זמרת הרגאטון הדומיניקנית נאטי נטשה. השיר יצא לאור ב-20 באפריל 2018, על ידי חברת התקליטים סוני מיוזיק לטין, כסינגל השני מתוך האלבום Mala Santa.

השיר הגיע למקום הראשון במצעד השירים שבצ'ילה, והראשון במצעד השירים שבאל סלוודור.

== רקע וכתיבה ==
השיר נכתב על ידי בקי ג'י, נאטי נטשה, נייט קמפאני, קייל שירר, רפאל פינה, דדי יאנקי, גבריאל ריברה, ריקי מונטאנר, מאו מונטאנר, ג'ון לאונה, קמילו אצ'וורי והופק על ידי יאנקי, גבי מיוזיק, מאו וריקי, לאונה ואצ'וורי. בנוסף לכך, לשיר יצא רמיקס רשמי אותו עשה קומביה שפורסם ברשתות הסטרימינג השונות.

השיר שהה למעלה מחמישה שבועות בפסגת מצעד השירים שבספרד והיה (ביחד עם "Lo malo", של איתנה ואנה גרה) לשיר היחיד באותה השנה שעשו זאת.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ ה-Vevo של בקי ג'י ב-20 באפריל 2018. בתחילת הקליפ ניתן לראות את הזמר-יוצר פרינס רויס מקבל הודעה מג'י ונטשה. לאחר מכן ניתן לראות את השתיים עורכות מסיבת פיג'מות. לאורך המסיבה, השתיים מבצעות תנועות ריקוד שונות, כמו גם לובשות בגדים שונים, בהתאם לסצנות.

נכון ליוני 2020, מונה הצפיות של הקליפ עומד על כ-1.7 מיליארד צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה 13× <small>(לטיני)</small>
|780,000<small></small>
|-
!מקסיקו (AMPROFON)
|יהלום
|300,000
|-
!ספרד (PROMUSICAE)
|פלטינה 5×
|200,000
|-
!פולין (ZPAV)
|זהב
|10,000
|-
!פרו (IFPI Peru)
|יהלום 2× + פלטינה 3×
|880,000
|-
!צרפת (SNEP)<ref></ref>
|זהב
|100,000<small></small>
|-
!שווייץ (IFPI Switzerland)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|20 באפריל 2018
|הזרמת מוזיקה • הורדה דיגיטלית
|סוני לטין
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי בקי ג'י
קטגוריה:שירי נאטי נטשה
קטגוריה:דואטים
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי נאטי נטשה
קטגוריה:שירים על מסיבות
קטגוריה:שירים עם נושאים פמיניסטיים
קטגוריה:שירי רגאטון
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:סינגלים בהוצאת סוני מיוזיק לטין
בותריוספונדילוס

בותריוספונדילוס (שם מדעי: Bothriospondylus; מילולית: "החוליה שנחפרה") הוא סוג של דינוזאור זאורופוד בן תור היורה שהיה קרוב לברכיוזאוריים. כיום מעריכים שסוג זה לא רלוונטי.

מאפייני הדינוזאור שנמצאו היו בעיקר חוליות רחבות בעלות כיסי אוויר בדומה לעופות. האורך המשוער של הדינוזאור הגיע ל-20 מטרים והוא היה יצור עבה ומגושם שניזון מצמרות עצים.

מאובניו של דינוזאור זה התגלו במזרח בריטניה לחופי הים הצפוני ונחקר ב-1875 בידי החוקר המפורסם ריצ'רד אוון, אשר נתן את השם לדינוזאורים.<ref></ref> בסוג זה השתייכו מספר מינים אך הם הופרדו למינים אחרים, בעיקר לאורניתופסיס, Marmarospondylus ,Lapparentosaurus ו-Vouivria, מרביתם גם הם בוטלו מספק. המין האחרון Bothriospondylus suffossus עבר לסוג אורניתופסיס שנראה ששולב ממאובני צטיוזאורוס ואיגואנודון מאוחדים.

==קישורים חיצוניים==

==הערות שוליים==

קטגוריה:אאוזאורופודה
קטגוריה:דינוזאורים שחיו ביורה עליון באירופה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1875
דארוד

טוני-וילה הנריק וירטאנן (בפינית: Toni-Ville Henrik Virtanen; נולד ב-17 ביולי 1975) הוא די ג'יי ומפיק מוזיקלי פיני מאאורה .

== קריירה ==
הוא התחיל לעבוד בתחום המוזיקה בשנת 1995 ושחרר את סינגל הפלטינום Sandstorm בסוף 1999. אלבום הבכורה שלו "Before The Storm" יצא בשנת 2000 ונמכר בכ-800,000 עותקים ברחבי העולם. הוא זכה על אלבום זה בשלושה פרסי גראמי הפיני של שנת 2000.

דארוד ייצג את פינלנד באירוויזיון 2019 יחד עם סבסטיאן ריימן. הליך הבחירה של השיר היה דומה להליך הבחירה של שרה אלטו, שנה קודם לכן, בקדם Uuden Musiikin Kilpailu פרטי עם שלושה שירים שמשוחררים שבוע אחרי שבוע ונתונים לבחירת השופטים והקהל הפיני המקומי (Televote).

== חיים אישיים ==
דארוד נולד באזור כפרי הכלול מוניציפלית באאורה שבפינלנד. הוא גדל שם ובבגרותו עבר לטורקו. הוא נשוי למישל ולהם בן (יליד 2009) ובת (ילידת 2017). בין שנות האלפיים המאוחרות ל-2013 התגורר דארוד באטלנטה שבארצות הברית. ב-2013 עבר יחד עם משפחתו לסאלו שבפינלנד.

== דיסקוגרפיה ==
=== אלבומי סטודיו ===
*2000 - Before The Storm
*2003 - Rush
*2007 - Label This!
*2015 - Moments

== פרסים ומועמדויות ==
{| class="wikitable sortable"
|-
!שנה
!מועמדות על
!אירוע
!קטגוריה
!תוצאה
|-
|rowspan="6" |2000
|דארוד
|פרסי גראמי הפיני
|אמן הדאנס החדש הטוב ביותר
|
|-
|Before The Storm
|פרסי גראמי הפיני
|אלבום הבכורה הטוב ביותר
|
|-
|Sandstorm
|פרסי גראמי הפיני
|שיר השנה
|
|-
|Sandstorm
|אן אר ג'י רדיו (שוודיה)
|שיר הדאנס של השנה
|
|-
|Sandstorm
|פרסי הדאנס הגרמני
|להיט הדאנס של השנה
|
|-
|דארוד
|פרסי הדאנס הגרמני
|האמן היחיד הטוב ביותר של השנה
|
|-
|2001
|דארוד
|דאנסטאר בריטניה
|פריצת הדרך של השנה
|
|-
|2002
|Sandstorm
|פרסי פטיפון הזהב לדי ג'יים
|סינגל השנה
|
|}

== לקריאה נוספת ==
* אנדי קאש, [https://web.archive.org/web/20150817043652/http://gawker.com/how-darudes-sandstorm-enveloped-the-web-1648636266 How Darude's "Sandstorm" Became the EDM Track Everyone on the Web Knows], גוקר, 9 בדצמבר 2014
* [https://www.youredm.com/2015/08/13/darude-ends-8-year-album-hiatus-unveils-brand-new-11-track-lp/ DARUDE ENDS 8 YEAR ALBUM HIATUS, UNVEILS BRAND NEW 11-TRACK LP], יור אי די אם, 13 באוגוסט 2015
* מרקוס פאפאדאטוס, [http://www.digitaljournal.com/a-and-e/music/finnish-dj-darude-releases-new-artist-album-moments/article/441064 Finnish DJ Darude releases new artist album Moments], דיגיטל ג'ורנל, 14 באוגוסט 2015

== קישורים חיצוניים ==

* 

== הערות שוליים ==

קטגוריה:מוזיקאים פינים
קטגוריה:משתתפי אירוויזיון 2019
קטגוריה:נציגי פינלנד באירוויזיון
קטגוריה:פינים שנולדו ב-1975
ישראל נבון

ישראל נבון (8 בדצמבר 1938, ט"ו בכסלו ה'תרצ"ט – 5 בנובמבר 2022) היה ראש עיריית דימונה בשנים 1969–1971. כיהן במשך עשרות שנים במגוון תפקידים ציבוריים, בהם סגן וממלא מקום ראש העירייה, יושב ראש המועצה הדתית דימונה וחבר מרכז המפד"ל.

==ביוגרפיה==
ישראל נבון נולד בשנת 1938 בעיר מרקש שבמרוקו. סיים לימודים בבית הספר היסודי "אוצר התורה" במרוקו ובישיבה התיכונית "תומכי תמימים" בעיר מקנס שבמרוקו.

עבד כמורה בבית הספר "תלמוד תורה" בעיר רבאט שבמרוקו.

ב-15 ביוני 1957 עלה לישראל והשתקע בבאר שבע. עבד בסלילת כביש אילת - באר שבע במע"צ באר שבע. עבד בבנק המזרחי בבאר שבע. עבד בבית הדין הרבני בבאר שבע. התגייס לצה"ל והשתחרר בדרגת סרן.

בשנת 1961 הגיע לדימונה כמנהל לשכת המיסים של הפועל המזרחי. בשנת 1965 נבחר כחבר המועצה המקומית דימונה בראשותו של ערמון לרדו. בשנת 1968 נבחר לסגנו של ראש העיר גבי סבג. בשנת 1969 נבחר כראש העיר ברוטציה עם יצחק פרץ שכיהן כמ"מ ראש העיר, ובנובמבר 1971 מונה לממלא מקום ראש העיר בראשותו של יצחק פרץ, בהתאם להסכם הרוטציה. בשנת 1974 נבחר כחבר מועצת העיר וכיהן כמ"מ ראש העיר בראשותו של ערמון לרדו.

בין השנים 1974–1994 כיהן כראש המועצה הדתית דימונה.

כיהן כחבר הנהלת העיר בראשותם של ז'אק אמיר, אלי הללי וגבי ללוש.

בשנת 1994 מונה לסגן ראש העיר וכיהן בתפקיד זה עד שנת 1999 תחת ראש העיר גבי ללוש.

במהלך שנות הקריירה הציבורית שלו כיהן בתפקידים ציבוריים רבים נוספים:
* חבר הנהלת המפד"ל.
* מועמד המפד"ל לכנסת.
* חבר מרכז המפד"ל.
* חבר הנהלת סיעת "למפנה" במפד"ל.
* יועץ לשר הדתות ד"ר יוסף בורג.
* חבר הוועד המנהל של רשת בתי אבות "תפארת בנים" של המפד"ל.
* מזכיר המפד"ל והפועל המזרחי במשך 33 שנים.

בשנת 1959 נישא לשמחה נבון, ולהם שישה ילדים. נפטר ב-5 בנובמבר 2022.

==הערות שוליים==

קטגוריה:ראשי עיריית דימונה
קטגוריה:ראשי רשויות מקומיות מטעם המפד"ל
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:ישראלים שנולדו ב-1938
קטגוריה:ישראלים שנפטרו ב-2022
ארקטו

ארקטו (שם מדעי: Erketu; על שם אל מהמיתולוגיה המונגולית בשם "Erketu") הוא סוג דינוזאור זאורופוד אשר חי בתחילת הקרטיקון במונגוליה. הוא התגלה בחפירות ונחשב לזאורופוד בעל הצוואר הארוך ביותר ביחס לגודלו. בסוג היה מין יחיד, Erketu ellisoni שנקרא על שם האמן-הפלאונטולוג "מייק אליסון".

מאובני דינוזאור זה התגלו ב-2002 בידי משלחת חפירה במדבר גובי ותוארו ב-2006 בידי דניאל קספקה ומארק נורל. על פי מבנה עצמותיו, הוא השתייך לקבוצה הגדולה מקרונריה בה הטיטאנוזאורים הענקיים והברכיוזאוריים. דינוזאור זה היה בעל מבנה צוואר ארוך מאוד, 8 מטרים מתוך 16 לגוף כולו. עם זאת, עקב מחסור בחוליות זנב אי-אפשר לדעת על האורך היחסי של הצוואר במקביל לגוף. הצוואר הכיל 15–16 חוליות רחבות. משקלו הגיע ל-5 טונות בממוצע.

== קישורים חיצוניים ==

קטגוריה:איהלופיים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2006
מקרונריה

[[זאוריפוסידון, הגבוה שבכל הדינוזאורים מעולם.]]
מקרונריה (שם מדעי: Macronaria) היא קבוצה גדולה של דינוזאורים זאורופודים גדולים שחיו בין היורה העליון לסוף הקרטיקון לפני 174 עד 66 מיליון שנה והכילו את גדולי הדינוזאורים. הם ידועים בעיקר בזכות קבוצת הדינוזאורים הענקיים טיטאנוזאורים אשר התפתחו במהלך הקרטיקון. הם קשורים מעט לדמויי דיפלודוקיים שהיו ארוכי צוואר מהם.

רבים מהם כמו בני המשפחות אנטארקטוזאוריים, ברכיוזאוריים וסלטזאוריים היו ענקיים, לעיתים עד למשקל 100 טון ובעלי צוואר גבוה וארוך והם הותאמו לאכילת עלי עצים. מבנה ראשם היה דמוי-כיפה עם נחיריים גדולים ושיניים דמויי כפיות. ככל הנראה הם חיו שנים רבות בבגרותם.

==מיון==
*סוג ללא מקור אברוזאורוס (Abrosaurus)
*סוג Aragosaurus
*סוג Daanosaurus
*סוג דונגבייטיטאן (Dongbeititan)
*סוג Galvesaurus
*סוג Haestasaurus
*סוג ג'ננסיה (Janenschia)
*סוג Lapparentosaurus
*סוג Marmarospondylus?
*משפחה קמרזאוריים (Camarasauridae)
*קבוצה Titanosauriformes
**סוג Brohisaurus
**סוג Duriatitan
**סוג Eucamerotus
**סוג Fukuititan
**סוג Fushanosaurus
**סוג Fusuisaurus
**סוג Jiutaisaurus
**סוג Huanghetitan
**סוג Oceanotitan
**סוג אורניתופסיס (Ornithopsis)
**סוג פלורוזאורוס (Pelorosaurus)
**סוג פוקיונגוזאורוס (Pukyongosaurus)
**סוג Rugocaudia
**משפחה ברכיוזאוריים (Brachiosauridae)
**קבוצה סומפוספונדילי (Somphospondyli)
***משפחה איהלופיים (Euhelopodidae)
***קבוצה טיטאנוזאורים (Titanosauria)

==קישורים חיצוניים==

*
אנריק מס

אנריק מס אי מירנדס (בקטלאנית: Enric Mas i Mirandes, נודע גם בשם הספרדי "אנריקה" (Enrique); 27 בספטמבר 1906 – 15 בפברואר 1975) היה כדורגלן קטלאני-ספרדי ששיחק בעמדת הבלם במהלך שנות ה-20 וה-30 של המאה ה-20. נודע בשל תקופתו במדי ברצלונה.

== קריירה ==
מס החל את הקריירה שלו בקבוצה המקומית של עיירת הולדתו, פלפרוז'ל, שהייתה באותם ימים מהקבוצות הבכירות באזור קטלוניה. כבר בגיל 17 החל להשתתף במדי הקבוצה הבוגרת במשחקיה הרשמיים. ב-1926, כשהיה בן 19, חתם בשורות ברצלונה, מהקבוצות הבכירות בכדורגל בספרד. ב-24 בספטמבר ערך את הופעת הבכורה במדי הקבוצה, במשחק ידידות נגד קבוצה מווינה, בירת אוסטריה. בברצלונה שיחק מס במשך 6 שנים. ב-1928 פגשה ברצלונה את ריאל סוסיאדד בגמר הגביע הספרדי. מכיוון שמשחק הגמר הסתיים בתיקו, נערך משחק חוזר. המשחק החוזר גם הוא הסתיים בתיקו, ולכן נערך משחק חוזר שני, בו ניצחה ברצלונה 3–1. מס פתח בכל שלושת משחקי הגמר. בהמשך השנה הוקמה לה ליגה, הליגה הספרדית בכדורגל, ומס היה חלק מהסגל של ברצלונה שזכה במהדורה הראשונה של אליפות ספרד. במקביל, סייע לקבוצה לזכות שש פעמים באליפות קטלוניה. ב-1933 חתם בשורות אספניול, היריבה העירונית של ברצלונה, בה שיחק במשך שנה, לפני שפרש ממשחק, בגיל 28, בשל פציעה חמורה בברכו.

מס נודע בזכות "הקפיצה האנגלית", קפיצה אקרובטית בה הניף את רגלו גבוה, מעל לראשו, על מנת להרחיק את כדור המשחק בעוצמה רבה יותר מאשר נגיחה טיפוסית.

כקטלאני, שיחק מס במדי נבחרת קטלוניה. עם הנבחרת השתתף בארבעה משחקי ידידות שערכה.

== תארים ==
;ברצלונה
* אליפות ספרד: 1929
* הגביע הספרדי: 1928
* אליפות קטלוניה: 1926/1927, 1927/1928, 1929/1930, 1930/1931, 1931/1932, 1932/1933

== קישורים חיצוניים ==

* [http://hemeroteca.mundodeportivo.com/preview/1974/11/13/pagina-15/1000291/pdf.html Enrique Mas: El defensa del "salto inglés" de los años veinte], מונדו דפורטיבו, 13.11.1974, עמ' 15
* [http://hemeroteca.mundodeportivo.com/preview/1975/02/16/pagina-4/1001234/pdf.html Ha Fallecido Enrique Mas], מונדו דפורטיבו, 16.2.1975, עמ' 4

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:כדורגלני אספניול
קטגוריה:כדורגלני ברצלונה
קטגוריה:ספרדים שנולדו ב-1906
קטגוריה:ספרדים שנפטרו ב-1975
ויז'סנה פרקיק

ויז'סנה פרקיק (בגרמנית: Vijessna Ferkic; נולדה ב-18 באפריל 1987) היא שחקנית גרמנייה ממוצא קרואטי.

==ביוגרפיה==
פרקיק נולדה וגדלה בעיירה על יד המבורג למשפחה ממוצא קרואטי, בגיל עשר היא התקבלה ללימודים בבית ספר יוקרתי למשחק בהמבורג.

בשנת 1999 שיחקה בפרק של הסדרה המשטרתית "Stahlnetz". 

מ-1999 ועד 2002 שיחקה בסדרת הילדים "Die Pfefferkörner", אודות חבורת ילדים הפותרים ביחד תעלומות בעירם.

בשנת 2007 שיחקה בסרט הטלוויזיה "Ohne einander" המבוסס על רומן של הסופר מרטין וולסר.

ב-2008 גילמה את סופי, חברתו של הנער מיכאל ברג בסרט נער קריאה.

בשנת 2009 שיחקה בסרט "Phantomschmerz" לצד טיל שווייגר.

==קישורים חיצוניים==

*[https://www.csfd.cz/tvurce/159167-vijessna-ferkic/]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גרמניות שנולדו ב-1987
קטגוריה:גרמנים שנולדו ב-1987
קטגוריה:שחקניות קולנוע וטלוויזיה גרמניות
קטגוריה:גרמנים ממוצא קרואטי
מיליארד (סרט)

מיליארד (ברוסית: Миллиард) הוא סרט פעולה קומי רוסי בבימויו של רומן פריגונוב בכיכובם של ולדימיר משקוב ואלכסנדרה בורטיץ'.

הסרט מומן על ידי קרן הקולנוע הרוסי ויצא לאקרנים ב-18 באפריל 2019.

== עלילה ==
הסרט מספר על הבנקאי המצליח מאטוויי, שנלחם במשך שנים ארוכות ביורשים הלא חוקיים ונאלץ לרשום את כל רכושו על שם שותפו לעסקים. אבל אחרי מותו, השותף מאבד הכל ועכשיו, כדי להחזיר את מה ששלו, הוא יצטרך להגיע אל הכספת של הבנק שלו במונטה קרלו, שם נמצאת קבלה שתוכל להוכיח כי העסק שייך לו. 

מאטוויי נאלץ לפנות אל אלה שאותם הוא מנסה להרחיק מעצמו במשך שנים רבות - ילדיו הבוגרים. הם נולדו מאימהות שונות ואף אחד מהם לא הצליח בחיים ועכשיו "האב" מציע ליורשיו מיליארד דולר בתמורה לסיוע לשדוד את הבנק שבבעלותו, אלא שבדרך בני המשפחה שזרים לחלוטין זה לזה, יצטרכו להפוך למשפחה אמיתית.

== שחקנים ודמויות ==

== קישורים חיצוניים ==
* 

* [https://russia.tv/brand/show/brand_id/63765/ "מיליארד"] באתר רוסיה-1

== הערות שוליים ==

קטגוריה:סרטי קומדיה רוסיים
קטגוריה:סרטים ברוסית
קטגוריה:סרטי 2019
קטגוריה:סרטי פעולה רוסיים
קטגוריה:סרטים רוסיים
מ
קטגוריה:סרטי הרפתקאות רוסיים
קרור אחזקות

קרור אחזקות (באנגלית: Kerur Holdings) המוכרת בשם המקוצר "קרור" היא חברת החזקות ישראלית. ניירות הערך של החברה נסחרים בבורסה לניירות ערך בתל אביב, וכלולים במדד תל אביב 125. מניות החברה נסחרו גם בלשכת החליפין לניירות ערך (שקדמה לבורסה לניירות ערך בתל אביב) החל מ-1935.

==היסטוריה==
החברה נוסדה במאי 1929 בשם "החברה הארץ-ישראלית לקרור והספקה בע"מ" למטרת הקמה וניהול של מחסני קירור וסחר במוצרים קפואים. החברה רכשה מגרש בגודל 4.5 דונם בסמוך לבית המכס בתל אביב ולמסילת הרכבת יפו–ירושלים והקימה במקום, בשנים 1931-1930, בית קירור חדיש. בשנות ה-40 של המאה ה-20 נבנה בסמוך מבנה נוסף ובו מחסנים ואולמות קירור. המבנה נהרס בשנות ה-90 של המאה ה-20 ובמקומו נבנה מגדל לוינשטיין. מייסדי החברה היו חיים יפה (1884-1935), האחים לואיס ופיליפ פוליקנסקי ומקס גורלנד (1872-1940) ילדי ליטא שהיגרו בצעירותם לדרום-אפריקה ועשו חיל בעסקיהם. חיים יפה היה בעל מפעל בקייפטאון לעיבוד בשר בקר ובתי קרור לאחסונו, בשנת 1924 ביקר לראשונה בארץ-ישראל וגילה שיש צורך במפעל קירור. החברה עסקה באחסון קירור וסחר במוצרי מזון, בין השאר שיווקה חמאה שייבא מאוסטרליה. כמו כן הקימה מחסני קירור גם בחיפה וב-1951 גם בחולון.

בשנת 1934, הוקמה "החברה הארץ-ישראלית לספנות והספקה בע"מ", שבשנות ה-60 הפכה לבעלת השליטה ב"חברת קרור והספקה".

בשנות ה-70 של המאה ה-20 שונה שם החברה ל"חברה ישראלית לקרור והספקה בע"מ", כמו כן נסגר ונמכר מבנה החברה בתל אביב ונרכשה השליטה בחברת יפאורה. בשנת 1980 רכש איש העסקים שאול אייזנברג את החברה לספנות והספקה בעלת השליטה בחברה. בשנת 1996 רכשו את השליטה בחברה שני מנהלים בקבוצת אייזנברג, שלמה רודב ורוני גת. ב-1997 רכשה החברה את מלוא הבעלות בחברת יפאורה בשיתוף עם חברת כלל תעשיות. כמו כן רכשה מניות של החברה לישראל באמצעות חברת הבת "י.מ. מקס השקעות" ומכרה אותם ברווח ניכר כעבור שנתיים.

בסוף שנות ה-90 של המאה ה-20 החלה החברה לצאת מתחום ניהול מחסני קירור ולפתח או למכור את המקרקעין בהם פעלו. כמו כן החלה להשקיע במיזמי טכנולוגיה. בין השאיר החזיקה מקרקעין בחיפה, נשר, חולון וראשון לציון. בשנת 2002, נמחקה מהמסחר בבורסה חברת האם "החברה לספנות והספקה" בעקבות הצעת רכש ונעשה ניסיון למחוק גם את "קרור והספקה".

בשנת 2006, לאחר שהחלה לפועל כחברת החזקות, שעיקר פעולתה מתבצע באמצעות חברות בנות, שינתה את שמה ל"קרור אחזקות בע"מ".

בשנת 2015, רכשה חברת הבת יפאורה את מלוא הבעלות בחברה הנכדה יפאורה-תבורי מידי משפחת תבורי, שהייתה לה החזקת מיעוט. חברת "יפאורה-תבורי" נוסדה בשנת 1990 בעקבות מיזוג החברות "יפאורה" ו"תבורי". בשנת 2018 כלל תעשיות שמחזיקה ב-30% מיפאורה מכרה 45% מאחזקתה בחברה באמצעות הצעת מכר באמצות חברת הבת ייעודית שהקימה בשם "כלל תעשיות ומשקאות", שעיסוקה היחיד הוא אחזקת מניותיה של יפאורה.

==החזקות==
* תעשיות תפוגן בע"מ - (37.74%) עוסקת בייצור ושיווק של טוגנים.
* יפאורה בע"מ - (70%) מחזיקה בחברת יפאורה-תבורי בע"מ, חברה בת בבעלותה המלאה שעוסקת בייצור ושיווק של משקאות קלים.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות החזקות ישראליות
קטגוריה:ישראל: חברות שהוקמו ב-1929
טוליה (להקה)

טוליה (בפולנית: Tulia) היא להקת בנות פולנית המשלבת בסגנונה מוזיקת פולק פולני מסורתית ומוזיקת פופ מודרנית. הלהקה ייצגה את פולין באירוויזיון 2019 שהתקיים בתל אביב, ישראל.

== קריירה ==
הלהקה הוקמה בשנת 2017 בעיר שצ'צ'ין שבפולין. בלהקה חברות ארבע בנות: יואנה סינקיוויץ', דומיניקה סיפקה, פטרישיה נואיקה וטוליה ביצ'אק, ששמה נבחר לשמש כשם הלהקה כולה. הלהקה התפרסמה בפולין בעקבות קאבר שעשתה לשירם של דפש מוד, "Enjoy the Silence" ביוטיוב.

ב-2018 שחררה הלהקה את אלבומה הראשון, הנושא את שמה "Tulia". האלבום כלל מספר שירים מקוריים וכמה קאברים של הלהקה לשירים של אמנים פולנים ובינלאומיים. האלבום זכה בפולין למעמד של פלטינום, כאשר מכר יותר מ-30,000 עותקים בפולין עצמה בלבד מאז שיצא.

ב-15 בפברואר 2019 פרסמה רשות השידור הפולנית את הלהקה כנציגתה לאירוויזיון 2019 שיתקיים בתל אביב שבישראל. את ההרשמה להתמודדות הלהקה על ייצוג פולין באירוויזיון ביצעה חברת התקליטים בה חתומה הלהקה (Universal Music Poland) ללא ידיעת הלהקה. חברות הלהקה התבטאו בעבר נגד התחרות: "האירוויזיון משתמש באלמנט מסוים של יריבות בין עמים, ואנחנו לא אוהבות יריבויות כאלה. אולי האירוויזיון הוא לא אירוע שנרצה לראות, אך נשמח לקבל הזמנות לאירועים אחרים".

== דיסקוגרפיה ==
=== אלבומי סטודיו ===
*25 במאי 2018 - Tulia

=== סינגלים ===
*2017 - Enjoy the Silence
*2018 - Nieznajomy
*2018 - Jeszcze Cię nie ma
*2018 - Wstajemy już
*2018 - Pali Się

== קישורים חיצוניים ==

* 

== הערות שוליים ==

קטגוריה:משתתפי אירוויזיון 2019
קטגוריה:להקות פולניות
קטגוריה:נציגי פולין באירוויזיון
התחנה המרכזית של קריית שמונה

התחנה המרכזית של קריית שמונה היא מסוף האוטובוסים והתחנה המרכזית של העיר קריית שמונה. שוכנת בלב העיר, ברחוב ארלוזורוב, סמוך לכביש 90 ושדרות תל חי בעיר.

התחנה המרכזית של קריית שמונה היא המרכזית באזור הגליל העליון ואזור אצבע הגליל, מהתחנה יוצאים קווי אוטובוס רבים, בין היתר לרמת הגולן, חיפה, עפולה, תל אביב-יפו, ירושלים וערים נוספות בעיקר בצפון ישראל.

מהתחנה יוצאים גם קווי אוטובוס עירוניים לרחבי העיר וקווי אוטובוס אזוריים למטולה ויישובי האזור.

==מבנה התחנה==
בתחנה ממוקמים דוכני מזון רבים ובסמוך לתחנה ממוקם מרכז הקניות הגדול בעיר - קניון שמונה, בתחנה 7 רציפים מהם יוצאים קווי אוטובוס עירוניים ובינעירוניים, את מרבית הקווים מפעילה אגד, את השירות לרמת הגולן מפעילה מועצה אזורית גולן ואת השירות לעיר צפת מפעילה חברת נתיב אקספרס.

==קישורים חיצוניים==

קטגוריה:קריית שמונה: תחבורה
קטגוריה:קריית שמונה: מבנים
קריית שמונה
הקונסרבטוריון של מילאנו

הקונסרבטוריון של מילאנו על שם ג'וזפה ורדי (באיטלקית: Conservatorio di musica “Giuseppe Verdi” di Milano) הוא קולג' למוזיקה במילאנו, איטליה.

== היסטוריה ==
Inner החצר הפנימית של הקונסרבטוריון
קונסרבטוריון נוסד בצו מלכותי משנת 1807 במילאנו, בירת ממלכת איטליה הנפוליאונית. הוא נפתח כעבור שנה בשטחי המנזרים של כנסיית סנטה מריה דלה פסיונה. בתחילה היו בו שמונה-עשר תלמידי פנימייה, בני שני המינים. כיום זהו המוסד הגדול ביותר ללימודי מוזיקה באיטליה.

== בוגרים ומורים ==
ב-200 שנות קיומו, למדו בקונסרבטוריון כמה מן המבצעים, המלחינים והמנצחים הנודעים ביותר של איטליה, בהם פאוסטו רומיטלי, אוסקר ביאנקי, לוקה פרנצ'סקוני, מארקו סטרופה, ג'אקומו פוצ'יני, אלפרדו פיאטי, אמילקארה פונקיילי, אריגו בויטו, ג'ובאני בוטסיני, אלפרדו קאטאלאני, ריקרדו שאיי, אמליטה גאלי-קורצ'י, ויטוריו ג'אניני, סקיפיונה גווידי, ברונו מאדרנה, פייטרו מסקאני, ג'אן קרלו מנוטי, ריקרדו מוטי, קורקן אלמנשאה, איטלו מונטמצי, ארטורו בנדטי מיכלאנג'לי, מאוריציו פוליני, קלאודיו אבאדו ועוד.

בין מורי הקונסרבטוריון בעבר מורי השירה הנודעים פרנצ'סקו לאמפרטי ובנו ג'ובאני בטיסטה למפרטי. בשורה הראשונה של פרופסורים שלימדו בקונסרבטוריון של מילאנו ג'ורג'ו בסטיסטלי, פרנקו דונאטוני, לורנצו פררו, אנריקו פולו, אמילקארה פונקיילי, סלבטורה קוואזימודו ואלסנדרו סולביאטי.

== בית הספר התיכון ==
ה"ליציאו מוזיקלה" שליד הקונסרבטוריון לתלמידי תיכון, נפתח בשנת 1971. ב-1981 החל בשיתוף פעולה נסיוני עם משרד החינוך של איטליה. שלב הניסוי הסתיים ב-2010, כשהתיכון היה ל"אד אורדינמנטו".

== קישורים חיצוניים ==

* 
<div class="mw-content-ltr">
* 
* [http://www.consmilano.it/it/didattica/liceo-musicale Liceo Musicale]
</div>

==הערות שוליים==

איטליה
תרבות
קטגוריה:איטליה: חינוך
רנה (שיר)

רנה הוא פזמון שכתב, הלחין וביצע אריאל הורוביץ, ויצא לאור בשנת 2001.

==רקע==
השיר יצא לאור בסוף שנת 2001 ונכלל באלבום שהוציא הורוביץ ב-2002 ונושא את שמו. השיר היה למצליח ביותר של הורוביץ מתוך אלבום זה. במצעד העברי השנתי לשנת תשס"ב (2002) של רשת ג' הגיע השיר למקום העשירי.

==תוכן השיר==
בשיר מספר הדובר השר כי הוא היה בסרט אמריקאי והתאהב בשחקנית. הדובר מדמיין כיצד ייצור איתה קשר רומנטי, יגיע אליה לארצות הברית, ולאחר מכן יתגורר איתה בישראל, שבה היא תשתלב בתעשיית הסרטים.

אריאל הורוביץ סיפר שכתב את השיר בעקבות צפייה בסרט ג'רי מגווייר, שיצא בשנת 1996. בסרט שיחקה השחקנית רנה זלווגר, שהייתה אז שחקנית אלמונית. הורוביץ סיפר שהוקסם ממנה, וחיכה לעליית הכתוביות בסוף הסרט כדי לדעת מהו שמה. הוא הוקסם גם משמה, ועוד באותו הלילה כתב שיר הנושא את שמה.

==קישורים חיצוניים==
* [https://mshironet.mako.co.il/artist?type=lyrics&lang=1&prfid=161&wrkid=2848 מילות השיר] באתר שירונט

==הערות שוליים==

קטגוריה:שירי 2001
קטגוריה:שירים בעברית
גל קור

2018 Great Britain and Ireland cold wave}}. צולם ב-27 בפברואר 2018
גל קור היא תופעת מזג אוויר שמאופיינת בהתקררות קיצונית של מזג האוויר על פני אזור נרחב. המונח "גל קור" יכול להתייחס גם לתקופה של מזג אוויר קר במיוחד, אשר עשוי להיות מלווה ברוחות חזקות המגבירות את תחושת הקור.

לפי שירות חיזוי מזג אוויר הלאומי בארצות הברית, גל קור מתייחס לירידה מהירה בטמפרטורה בתוך 24 שעות באופן המצריך לנקוט באמצעי זהירות מיוחדים בתחומי חקלאות, תעשייה, מסחר ופעילויות חברתיות. הקריטריון המדויק לקיומו של "גל קור" נקבע על סמך הקצב בו הטמפרטורה נופלת, ועל סמך טמפרטורת המינימום בפועל בשיא של גל הקור. טמפרטורת מינימום זו תלויה בעיקר במיקום ובתקופה של השנה.

באזורים בהם מתרחשים גלי קור, בדרך כלל ישנם כתוצאה מכך מקרי מוות רבים. הקור, הרוחות הקרות החזקות והשלג בדרך כלל אחראים למקרי המוות, או על תוצאות חמורות אחרות הנעות בין כוויות קור לבין היפותרמיה.

== אמצעי זהירות ==
באזורים מסוימים (כגון סיביר) בעת קור קיצוני אנשים רבים בוחרים לגרום לכלי רכב שפועלים על דלק להמשיך לפעול ברציפות במהלך גל הקור, ולתת לברז המים לפעול ברציפות על מנת שהצנרת לא תיקפא ותפגע.

לקראת גלי קור אנשים בדרך כלל נוהגים להצטייד ברזרבות של מזון, מים ודברים הכרחיים אחרים.

== גלי קור במאה ה-21 ==
להלן חלק מגלי הקור שאירעו במאה ה-21.
* גל הקור באמריקה הצפונית (2019) - בסוף ינואר גל קור קיצוני אירע באזור המערב התיכון של ארצות הברית כאשר הטמפרטורות צנחו מתחת ל־30.0- מעלות צלזיוס. לפחות 22 בני אדם נספו כתוצאה מגל הקור.
* גל הקור ביבשת אירופה (2017) 
* הסופה במזרח התיכון (2013)
* - באירופה לפחות 590 אנשים מתו כתוצאה מהטמפרטורות הנמוכות אשר צנחו מתחת ל־35- מעלות צלזיוס באזורים מסוימים. אוקראינה נפגעה הכי קשה במהלך גל הקור, עם מעל ל-100 מקרי מוות אשר קרו כתוצאה מגל הקור.
* - באירופה לפחות 90 אנשים מתו כתוצאה מהטמפרטורות הנמוכות אשר גרמו גם לשיבושים בתנועה בחלקים רבים מהיבשת, כולל באזור האיים הבריטיים, בצרפת, בארצות השפלה, בגרמניה, באוסטריה, באיטליה, בפולין, במדינות הבלטיות, בחבל הבלקן, באוקראינה וברוסיה.
* - במזרח אירופה וברוסיה היה חורף קר במיוחד במהלך 2006. באזורים מסוימים נמדדו טמפרטורות נמוכות במיוחד שלא נראו באותם האזורים מאז שנות השבעים של המאה ה-20.

==קישורים חיצוניים==

קטגוריה:מטאורולוגיה
מיכאילו אוברנוביץ'

מיכאילו אוברנוביץ (בסרבית: Михаило Обреновић; 16 בספטמבר 1823, קראגויבאץ, נסיכות סרביה - 10 ביוני 1868, בלגרד, נסיכות סרביה) היה הנסיך של נסיכות סרביה בשנים 1839–1842 ושוב בשנים 1860–1868. כונה בזמנו "השלישי" במובן של "הנסיך השלישי מבית אוברנוביץ'".

==קורות חייו==
מיכאילו אוברנוביץ' נולד בקראגויבאץ למילוש אוברנוביץ' ("הראשון") ולליוביצה ווּקוֹמָנוֹבִיץ'. רכש השכלה בפוז'ארוואץ ובווינה. ב-1839 הודח אביו על ידי קבוצת מגיני החוקה ואחיו הבכור מילאן אוברנוביץ' "השני" הוכתר לנסיך. מילאן נפטר כעבור זמן קצר ומיכאילו הוכתר תחתיו. ב-1842 הודח בהפיכה ואלכסנדר קאראג'ורג'ביץ' עלה לשלטון. מיכאילו נאלץ לגלות לווינה. בווינה נישא ליוליה הוניאדי דה קטל (במקור ההונגרי:קטהיי), בת למשפחת אצולה הונגרית. לזוג לא נולדו ילדים. למיכאיל נולד לפחות בן אחד ממערכות יחסים מחוץ לנישואים.

ב-1860 בעקבות קרע פנימי בקרב "שומרי החוקה", הודח אלכסנדר קאראג'ורג'ביץ', מיכאילו שב לסרביה והוכתר בשנית לנסיך. שלטונו אופיין באבסולוטיזם נאור. בתקופתו, עזב חיל המצב העות'מאני את סרביה ותוך ניצול כישוריו הדיפלומטיים ניהל משא ומתן עם ממלכת יוון ומונטנגרו ליצירת "הברית הבלקנית הראשונה" כנגד האימפריה העות'מאנית. בהמשך, נטה שלטונו לכוון האבסולוטיזם, עניין שהקים עליו מתנגדים רבים מהמערכת הפוליטית.

ב-10 ביוני 1868 נרצח הנסיך מיכאילו אוברנוביץ' כאשר נסע בכרכרתו בפארק בפאתי בלגרד. ככל הנראה היו רוצחיו שלוחי בית קאראג'ורג'ביץ', אם כי טענה זו לא הוכחה משפטית. מיכאילו אוברנוביץ' נקבר בבלגרד. הנסיך מילאן אוברונוביץ' "הרביעי" הוכתר תחתיו.

==קישורים חיצוניים==

* 

קטגוריה:סרביה: היסטוריה
קטגוריה:אצולה סרבית
קטגוריה:נסיכי סרביה
קטגוריה:מונרכים שנרצחו
קטגוריה:מונרכים שהיו חברי הבונים החופשיים
קטגוריה:מעוטרי מסדר אוסמניה
קטגוריה:ילידי 1823
קטגוריה:נפטרים ב-1868
מדיניות אור השמש

מדיניות אור השמש (בהנגול: 햇볕 정책) היא הבסיס התאורטי למדיניות החוץ של קוריאה הדרומית כלפי קוריאה הצפונית. בשנת 2000 הוענק לנשיא קוריאה הדרומית, קים דה-ג'ונג פרס נובל לשלום על ייזום מדיניות אור השמש.

== סקירה כללית ==
מדיניות אור השמש, שעוסקת ביחסי קוריאה הדרומית-קוריאה הצפונית, נוצרה על ידי קים דה-ג'ונג במטרה להדגיש את הניהול השקט של חלוקת חצי האי הקוריאני. בהיבטים רבים, מדיניות אור השמש מושווית לעיתים רבות למדיניות האוסטפוליטיק שהנהיג קנצלר גרמניה המערבית וילי ברנדט במהלך שנות ה-70 של המאה ה-20, בתקווה לשפר את היחסים של גרמניה המערבית עם גרמניה המזרחית, ברית המועצות, פולין ושאר מדינות הגוש הסובייטי. מדיניות זו שממשיכה עד היום, עומדת בניגוד גמור למדיניות שהונהגה כלפי קוריאה הצפונית לפני כן, שהתמקדה בהכלה.

המונח "מדיניות אור השמש" נלקח ממשלי איזופוס. באגדה השמש והרוח מתחרות זה בזה מי יסיר ראשון מעיל מאדם מסוים. הרוח נשבה בחוזקה, אך הגבר לפת את מעילו. השמש זרחה בחום, והאיש הסיר את מעילו על מנת ליהנות ממזג האוויר הנאה. מטרתה העיקרית של המדיניות היא לרכך את יחסה של קוריאה הצפונית לקוריאה הדרומית באמצעות עידוד האינטראקציה והסיוע הכלכלי.

== עקרונות מנחים ==
ישנם שלושה עקרונות מנחים למדיניות אור השמש. ראשית, אין לקבל שום פרובוקציה חמושה מצד קוריאה הצפונית. שנית, קוריאה הדרומית לא תנסה לקלוט את קוריאה הצפונית בשום דרך. לבסוף, קוריאה הדרומית באופן פעיל קוראת לשיתוף פעולה בין הצדדים.

== היבטים מרכזיים של המדיניות ==
מדיניות אור השמש מבוססת על האמונה שניתן להפחית את המתחים הצבאיים באמצעות מסגרות דו-צדדיות ורב-צדדיות.

האפקטיביות של המדיניות נחקרה לאורך השנים, ובמיוחד כאשר נושא התוכנית הגרעין של קוריאה הצפונית עלה לכותרות במהלך 2002. תומכי המדיניות, לעומת זאת, טוענים כי זה לא כישלון של מדיניות אור השמש, אלא תוצר של העמדה הקשוחה מצד הממשל האמריקאי.

== קווים מנחים של המדיניות ==
* יש לקיים דיאלוג בין דרום קוריאה לצפון קוריאה. הדיאלוג יבוצע באמצעות חילופי שליחים ברמה גבוהה.
* קוריאה הדרומית תספק 3.2 מיליארד דולר לבניית שני כורים גרעיניים בקוריאה הצפונית (כ-75 אחוזים מהעלות של הקמתם).
* יש להפריד בין פוליטיקה ועסקים. משמעות הדבר היא שהנהלים המשפטיים מופשטים וההגבלות על ההשקעות של קוריאה הדרומית בקוריאה הצפונית הוסרו.
* סיוע הומניטרי בצורת מזון וסיוע חקלאי יינתן לקוריאה הצפונית. הדבר נועד לאפשר לסייע לקוריאה הצפונית בתקופה של מחסור חמור במזון.
* יש לעודד מפגשים בין משפחות עם חברים בקוריאה הדרומית ובקוריאה הצפונית אשר הופרדו במקור כאשר חצי האי פוצל במהלך מלחמת קוריאה.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קוריאה הדרומית: פוליטיקה
קטגוריה:ניסיונות פיוס בין-קוריאניות
קטגוריה:תוכנית הגרעין של קוריאה הצפונית
קטגוריה:פציפיזם
All I Ever Wanted (שיר של ארנדה)

All I Ever Wanted הוא שיר של להקת הרוק האמריקאית ארנדה, מתוך אלבום האולפן הראשון שלהם משנת 2008, "Aranda". השיר נכתב והופק על ידי סם ווטרס, לואי ביאנקניאלו ודמיון ארנדה. בשנת 2009, השיר זכה לגרסת כיסוי על ידי הזמרת האמריקאית קלי קלרקסון, באלבומה All I Ever Wanted, אשר הופץ כסינגל ב-9 במרץ 2010.

==כתיבת השיר==
השיר "All I Ever Wanted" נכתב על ידי דמיון ארנדה, לואי ביאנקניאלו וסם ווטרס.

==גרסתה של קלי קלרקסון==

זמרת הפופ האמריקאית קלי קלרקסון הקליטה גרסת כיסוי של השיר, והוציאה אותו כסינגל הרביעי מאלבום האולפן הרביעי שלה, הנושא את אותו השם.

==מיקומי שיא==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!מקור
|-
!ארצות הברית
|9 במרץ 2010
|רדיו מיינסטרים ורדיו Hot AC איירפליי
|<ref></ref>
|-
!ארצות הברית
| rowspan="2" |15 במרץ 2010
| rowspan="2" |הורדה דיגיטלית
|<ref></ref>
|-
!קנדה
|<ref></ref>
|}

==קישורים חיצוניים==

* [http://www.metrolyrics.com/all-i-ever-wanted-lyrics-kelly-clarkson.html All I Ever Wanted], באתר MetroLyrics

==הערות שוליים==

קטגוריה:שירי קלי קלרקסון
קטגוריה:שירים באנגלית
קטגוריה:סינגלים בהוצאת RCA רקורדס
מגיני החוקה

מגיני החוקה (וגם שומרי החוקה, בסרבית: Уставобранитељи) הייתה התאגדות של אליטה פוליטית לאומנית סרבית בנסיכות סרביה, שפעלה לחזק את כוחו של הפרלמנט על פני המלוכנות, להצר את צעדיו של בית אוברנוביץ', ולהגביל את שוויון הזכויות שניתן למיעוטים בסרביה, בעיקר ליהודי סרביה.

==רקע==
ב-1817 הוקמה נסיכות סרביה כיישות וסאלית של האימפריה העות'מאנית, ומילוש אוברנוביץ' כיהן כנסיך הנסיכות. בהדרגה הפך שלטונו לאוטוקרטי. במקביל העניק הנסיך שוויון זכויות לכל אזרחי הנסיכות ובכלל זה יהודי סרביה, אשר זכו לחופש מסחר, תנועה ומגורים. בהדרגה, קמה קואליציה של פוליטיקאים אשר התנגדו לנסיך מילוש ונתמכו על ידי סוחרים סרבים אמידים ומטרותיהם היו: הגבלת כוחו האוטוקרטי מחד, והצרת זכויות המיעוטים מאידך. חברי ההתאגדות הפוליטית פנו לשער הנשגב במטרה לסייע להם בהגבלת כוחות של הנסיך מילוש. שעת הכושר של מתנגדי הנסיך מילוש אוברנוביץ' הגיעה ב-1838. במועד זה פרסם הסולטאן מהמוט השני פירמאן ובו חוקה לנסיכות סרביה. הנסיך מילוש אוברנוביץ' סירב לכהן תחת החוקה החדשה, נקלע לעימות עם הפרלמנט בו היה רוב לתומכי החוקה ונאלץ לוותר על כיסאו. מילאן אוברנוביץ' הוכתר תחתיו, אך נפטר תוך זמן קצר ובמקומו התמנה הנסיך הצעיר מיכאילו אוברנוביץ'. בשל תמיכתם בחוקת 1838 כונו מתנגדיו של מילוש אוברנוביץ' "מגיני החוקה".

==שלטון מגיני החוקה==
בעת עלייתו לשלטון היה הנסיך מיכאילו אוברנוביץ' בן 16 ו"מגיני החוקה" מינו עבורו מועצת עוצרים אשר ניהלה בפועל את הנסיכות. בהמשך, הודח מיכאילו אוברנוביץ' והנסיך אלכסנדר קאראג'ורג'ביץ' הוכתר תחתיו, והיה נתון להשפעתם של "מגיני החוקה". בהדרגה בוטל שוויון הזכויות ליהודי סרביה. תושבים יהודים גורשו מערי שדה לבלגרד, בוטל חופש המסחר, נאסרה פתיחת חנויות בימי ראשון ועל יהודי בלגרד נאסר למכור סחורות מחוץ לשטחי השכונה היהודית. בהמשך, החל עימות בין "מגיני החוקה" לנסיך אלכסנדר קאראג'ורג'ביץ'. העימות הוביל לקרע בתוך "מגיני החוקה", להדחת הנסיך אלכסנדר ולהכתרתו מחדש של מילוש אוברנוביץ'. ראשי "מגיני החוקה" הניחו שמפאת גילו המתקדם של הנסיך מילוש, הוא יכהן כשליט "בובה" ויתומרן על ידם. הנחה זו הייתה מוטעית ואוברנוביץ' נקט במדיניות עצמאית ולעומתית מול "מגיני החוקה". לאחר מותו של מילוש אוברנוביץ', ועלייתו המחודשת של מיכאילו אוברנוביץ', הלך ונחלש בהדרגה כוחם הפוליטי של "מגיני החוקה".

==הערות שוליים==

קטגוריה:סרביה: היסטוריה
קטגוריה:סרביה: פוליטיקה
דם וחול (סרט, 1941)

דם וחול (באנגלית: Blood and Sand) היא מלודרמה רומנטית משנת 1941 בבימויו של רובן ממוליאן עם טיירון פאואר וריטה הייוורת' בתפקידים הראשיים.

התסריט מסוס על רב המכר "דם וחול" (Sangre y arena) מאת ויסנטה בלסקו איבנז משנת 1908 שתורגם לשפות רבות ובו ביקורת על מלחמות שוורים, בעיקר על חייהם המורכבים והמסוכנים של לוחמי השוורים.

בלסקו איבנז ביים גרסה אילמת לספר ב-1916. ב-1922 הופק שוב סרט אילם על הספר בכיכובו של רודולף ולנטינו. ב-1989 הופקה גרסה נוספת בהשתתפות שרון סטון.

הסרט צולם בצבעי טכניקולור וזכה בפרס אוסקר לצילום הטוב ביותר (צבע).

את הפסקול הלחין אלפרד ניומן. קטעי הגיטרה מבוצעים על ידי ויסנטה גומז שמבצע גם את נעימת "רומנסה אנונימית". נעימה זו מיוחסת לגיטריסט אנטוניו רובירה משנת 1900 והיא התפרסמה בנגינתו של נרקיסו יפס בסרט משחקים אסורים (1952).

סצנות מלחמות השוורים צולמו ב-Plaza de Toros במקסיקו סיטי.

==תקציר העלילה==
חואן גייארדו (רקס דאונינג ) הוא נער בסביליה שחולם להיות לוחם שוורים כאביו שנהרג מנגיחת פר. אימו ענייה ומנקה רצפות בכנסייה אינה מרוצה משאיפותיו בעקבות מות בעלה. חואן נפרד מחברתו כרמלה (אן טוד ) וביחד עם שלושת חבריו הוא מגיע למדריד כדי להפוך ללוחם שוורים מקצועי.

כעבור עשר שנים חואן (טיירון פאואר) הוא כבר לוחם שוורים מפורסם ועשיר. הוא מחלק כספים למשפחתו ולנזקקים ונושא לאישה את חברתו כרמלה (לינדה דרנל). הוא מפסיק את עבודת אימו כשוטפת רצפות ומביא אותה לבית מפואר, תומך גם באחותו ובגיסו.

חואן ממשיך בניצחונותיו בזירה והופך למטדור המפורסם ביותר בספרד.

לעיר מגיעה דונה רוסה (ריטה הייוורת'), פאם פטאל יפהפייה, עשירה ומושכת גברים. חואן המטדור מבחין בה ולאחר ניצחונו הוא זורק לעברה את כובע המטדור שלו והיא זורקת לעברו ורד.

חואן נמשך ליפיה ועושרה של דונה רוסה למרות התנגדות אימו ואשתו העוזבת אותו. מצבו הכספי מידרדר וכן יכולותיו בזירה. מנולו (אנתוני קווין), חברו מלידה עולה עליו ביכולתו ודונה רוסה מעדיפה אותו.

לאחר שדונה רוסה עזבה אותו לטובת מנולו נשאר חואן בודד. הוא מבקש סליחה מאשתו ואימו ומבטיח להן שלאחר הקרב החשוב הקרוב הוא יפרוש מזירת מלחמות השוורים.

בקרב האחרון נפצע חואן קשות מנגיחת פר. את מקומו תופס מנולו. הוא מובא גוסס לחדר צדדי ומת בזרועות אשתו לקול תשואות הקהל למנצח החדש, מנולו.

מנולו המנצח מנופף לקהל ובעיקר לדונה רוסה שזורקת לעברו ורד הקהל שואג למלך החדש בזירה. לידו נראה דמו של חואן ספוג בחול זירת השוורים - דם בחול.

==קישורים חיצוניים==

*[https://www.youtube.com/watch?v=XbUV9gp5d2s קדימון לסרט דם וחול (1941)], באתר יוטיוב
*[http://www.tcm.turner.com/tcmdb/title/69108/Blood-and-Sand/ דם וחול (1941)], באתר TCM
*[https://www.youtube.com/watch?v=L4A_pG-xC-I רומנסה אנונימית מתוך דם וחול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:סרטי דרמה אמריקאיים
קטגוריה:סרטי אנתוני קווין
הצליין (סרט)

הצליין (ברוסית: Пилигрим) הוא סרט מותחן רוסי בבימויו של אלכסנדר ברשק. הסרט הוקרן לראשונה בפסטיבל "סתיו אמור" בספטמבר 2018 וזכה לביקורות חיוביות רבות. הופץ להקרנה מסחרית נרחבת ב-14 בפברואר 2019.

== עלילה ==
בחייה של מירה הכול נהדר: היא בעלת גלריה לאופנה, בבית מחכה לה בעל אוהב. אבל פעם אחת על שפת הים, נמצא גבר עם אמנזיה שלא זוכר את שמו ולא יודע על עצמו כלום אבל זוכר את שמה. איש אינו יודע מי הוא. הוא אינו נמצא בשום מסד נתונים, אבל הוא יודע עליה דברים שרק אדם קרוב מאוד יכול לדעת, אם כי מירה מעולם לא ראתה אותו בחייה. העולם המשגשג של מירה מתחיל להתמוטט כאשר מתברר כי האיש המסתורי בילה כמה שנים במזרח התיכון וכי מתנהל מצוד אמיתי אחריו.

== שחקנים ודמויות ==

== צילומים ==
הסרט צולם בסוצ'י.
== פסקול ==
המוזיקה לסרט נכתבה על ידי המלחין אלכסיי אייגי וכוללת 25 רצועות מוזיקליות שבוצעו על ידי התזמורת Ad Libitum ואנסמבל "4'33". ילנה סבר לא רק גילמה את התפקיד הראשי בסרט, אלא גם הפיקה את הסרט ושרה את פסקול הסרט - השיר "יוצאת מדעתי" (Схожу с ума).
==קישורים חיצוניים==

== הערות שוליים ==

קטגוריה:סרטים ברוסית
קטגוריה:סרטי מתח רוסיים
קטגוריה:סרטי מותחן פסיכולוגיים
קטגוריה:סרטי 2019
קטגוריה:סוצ'י בקולנוע
בוריס יעקובלביץ' ויינשטיין

בוֹרִיס יעֲקֹבלֵבִיץ' וַיינְשְטֶיין (ברוסית: Борис Яковлевич Вайнштейн; 28 במאי 1910 - 6 בדצמבר 1944) היה יהודי סובייטי, שעוטר כגיבור ברית המועצות על פועלו כסגן מפקד בגדוד סיור של חיל רגלים במהלך מלחמת העולם השנייה.

== ביוגרפיה==
נולד בעיר קייב של האימפריה הרוסית במשפחתו של פועל. בין השנים 1924–1930 עבד כמעטף רהיטים ולמד במסגרת רבפק. במהלך 1932 סיים תוכנית דו-שנתית במכון לתעופה בחרקוב. המשיך לעבוד במפעל רהיטים. גויס כפוליטרוק במילואים בשנת 1933, סיים קורסי הקצונה הזוטרה ושירת כשנה בתפקיד. הצטרף למפלגה הקומוניסטית בשנת 1943.

ביוני 1941 גויס שוב עם תחילת הפלישה הגרמנית לברית המועצות. השתתף בקרבות בלימה מאוקראינה עד קווקז. מ-1943 השתתף בקרבות שחרור אוקראינה בשתי הגדות של דנייפר עם החזית האוקראינית השנייה במסגרת הארמייה ה-46. נפצע קלות ב-16 בינואר 1943 בחזית הדרום-מערבית.

במהלך 1944 התקדם עם הכוחות של אוגדת סיור מס' 99 והוביל את הפעילות האידאולוגית בה. ב-5 בדצמבר היה הראשונה שצלח דנובה בסמוך לעיירת ארצ'י. יום למחרת שוב הוביל את הכוחות שאיתו לקרב התקפה בו נהרג.

נקבר בחלקו השמאלי של בית הקברות של החיילים הסובייטיים בצ'פל. במידע שפורסם עליו במקומות רבים מוזכר הכפר קישמרטון (כעת, Kismarton köz N47.33, E18.83) כ-28 קילומטרים דרומית-מערבית מן העיר בודפשט כמקום קבורתו, וכך גם היישוב צ'ובאי.

על בסיס החלטת מחליף המפקד של הגדוד מ-16 בדצמבר 1944, בצו נשיאות ברית המועצות מ-15 במאי 1946 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1910
קטגוריה:סובייטים שנפטרו ב-1944
ליובה בטן

ליובה בטן (בגרמנית: Lioba Betten; נולדה ב-10 בינואר 1948) היא ספרנית ומוציאה לאור גרמנייה, שעוסקת בקידום הקריאה ברחבי העולם, ובעיקר במדינות מתפתחות.

== ביוגרפיה ==
בטן נולדה ב-10 בינואר 1948 בגטינגן שבגרמניה.

בשנת 1970 הוכשרה כספרנית, מ-1971 ועד 1972 עבדה במכון למחקר ספרי ילדים של אוניברסיטת גתה בפרנקפורט.

מ-1973 ועד 1983 עבדה בספרייה העירונית של מינכן, שם שימשה בין היתר בתפקיד מנהלת אגף ספריית הנוער, מ-1983 ועד 1991 הייתה סגנית מנהלת ספריית הנוער הבינלאומית של מינכן, בנוסף מ-1974 ועד 1984 הייתה יושבת ראש המועצה הגרמנית לספריות ילדים ונוער.

מ-1989 ועד 1995 הייתה עורכת של כתב העת "Buch und Bibliothek".

בשנת 1997 זכתה בפרס מטעם "Stiftung Lesen", ארגון ללא מטרת רווח העוסק בקידום קריאה.

במשך מספר שנים פעלה ביחד עם אונסק"ו והפדרציה הבינלאומית של ארגוני ספריות ומוסדות בניהול פרויקטים להקמת ספריות ילדים במדינות מתפתחות. בנוסף כתבה בתקופה זו מספר ספרים.

מ־2003 היא מנהלת של בית ההוצאה לאור של מינכן.

== פרסים ==
* 1998 - פרס לקידום הקריאה מטעם המוסד לקריאה (Stiftung Lesen) במיינץ.
* 2003 - מדליה מטעם IFLA על פעילותה פורצת הדרך בתחום הפצת ספרים לילדים.
* 2006 - מסדר הכבוד של הרפובליקה הפדרלית של גרמניה על פעילותה רבת השנים בפרויקט הספרני ספרים לכל (Bücher für alle) שנתמך על ידי IFLA ואונסק"ו היא גייסה חצי מיליון דולר וחילקה אותם ל-200 ספריות ילדים ונוער ב-54 מדינות מתפתחות כדי שירכשו ספרים.
* 2012 - קיבלה פרס אשת הספרים - נשים מו"ליות. על פעילותה כמוציאה לאור בתחום של ספרות ילדים.

== חיבוריה ==
<div style="direction: ltr;">
* Mitautorin von Treffpunkt Bücherei – Kleiner Bibliotheksführer für Kinder. Ellermann, München 1978, .
* Preise zur Kinder- und Jugendliteratur in vier Ländern (BRD, DDR, Österreich,Schweiz). Eine Dokumentation der Jahre 1970–1980. Arbeitskreis für Jugendliteratur, München 1981.
* (Hrsg.): Mrs. Lepman – Gebt uns Bücher, gebt uns Flügel/Give us books, Give us wings. Deutsch und Englisch. Kovar, München 1992, .
* /Kinder lesen überall - Children read everywhere. Kalender 1998 bis 2002, Eigenverlag, München.
*Im Alphabet durch die Welt. Kinder lesen überall. Domino, München 2003.
*Das Schicksal nennt keine Gründe – Grabsprüche auf Münchner Friedhöfen. Buchendorfer, München 2003, .
</div>

== קישורים חיצוניים ==

* [https://www.wochenanzeiger-muenchen.de/archiv/wsp_2769.html 25 Jahre Buchendorfer Verlag]

== הערות שוליים ==

קטגוריה:ספרניות ומידעניות גרמניות
קטגוריה:סופרות גרמניות
קטגוריה:סופרים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמניות שנולדו ב-1948
קטגוריה:גרמנים שנולדו ב-1948